Ըստ այդմ՝ կոռուպցիայի դեմ պայքարին զուգահեռ, կոռուպցիոն սխեմաների կազմաքանդմանը զուգահեռ, ներկայումս թերևս հրատապ խնդիր է դառնում նաև աշխատողների շահերի պաշտպանությունը, արժանապատիվ աշխատանքային պայմանների ապահովումը: Սա էլ իր հերթին տնտեսական որոշակի գին պահանջող գործընթաց է, սակայն եթե հանրությունը պատրաստ չէ վճարել այդ գինը, ընդ որում՝ առայժմ գոնե գերազանցապես տեսականում, որովհետև կան նաև մեխանիզմներ այդ գինը հնարավորինս նվազեցնելու համար, ապա ուշ թե շուտ հարկ է լինելու վճարել արդեն ուղղակի պետականությամբ, պետության անվտանգությամբ: